钦定古今图书集成/明伦汇编/氏族典/第464卷 > 《廖用贤尚友录》 > 路温舒
## 钦定古今图书集成/明伦汇编/氏族典/第464卷 > 《廖用贤尚友录》 > 路温舒

按《汉书路温舒传》：“温舒字长君，钜鹿东里人。父为里
监门，使温舒牧羊。温舒取泽中蒲编用写书。稍善，求
为狱小吏，因学律令，转狱史。太守行县异之，署决曹
史，受《春秋》，通大义。举孝廉，为山邑丞，坐法免，复为郡
吏。元凤中，廷尉光请署奏曹掾，守廷尉史。宣帝初即
位，温舒上书言宜尚德缓刑。上善其言，迁广阳私府”
长。举文学高第，迁右扶风丞。久之，迁临淮太守，有异
绩，卒于官。